b'\n_START_ARTICLE_\nDiana, vel\xc5\xa1ka princeza\n_START_PARAGRAPH_\nDiana, vel\xc5\xa1ka princeza (Sandringham, Norfolk, Engleska, 1. srpnja 1961. - Pariz, 31. kolovoza 1997.), znana kao Diana, princeza od Walesa ili Lady Di i prva supruga Charlesa, princa od Walesa.\n_START_SECTION_\n\xc5\xbdivotopis\n_START_PARAGRAPH_\nDiana Spencer k\xc4\x87i je osmog grofa Spencera i njegove supruge Frances Roche. Roditelji su o\xc4\x8dajni\xc4\x8dki \xc5\xbeeljeli sina koji bi naslijedio titulu, kojeg su i dobili nakon Diane, a zatim se razveli. Djeca su pripadala ocu. S princom Charlesom Dianu je upoznala njezina starija sestra, koja je jedno vrijeme izlazila s njim._NEWLINE_Dvanaest godina stariji princ od Walesa i Lady Diana Spencer, potomak kraljevske obitelji i potpuno prikladna i po porijeklu i po fizi\xc4\x8dkom stanju (jo\xc5\xa1 uvijek djevica) vjen\xc4\x8dali su se 29. srpnja 1981. Vjen\xc4\x8danje iz bajke prenosile su 74 TV stanice \xc5\xa1irom svijeta, a mladu je gledalo preko 750 milijuna ljudi. Ceremoniji u katedrali svetog Pavla u Londonu prisustvovalo je 2.650 gostiju. Engleska je dobila budu\xc4\x87u kraljicu._NEWLINE_Diana i Charles su se razveli 28. studenoga 1996., nakon \xc4\x8dega je izgubila dio titule te je ostala vel\xc5\xa1ka princeza. Godinu dana nakon razvoda, 36-godi\xc5\xa1nja princeza prihvatila je poziv da, zajedno s prin\xc4\x8devima ljetuje na jugu Francuske s obitelji egipatskog milijuna\xc5\xa1a Mohammeda Al Fayeda, vlasnika robne ku\xc4\x87e Harrods u kojoj je kupovala i sama kraljica. Tu se upoznaje s njegovim 42-godi\xc5\xa1njim sinom Emadom (\xc4\x8dije ime zna\xc4\x8di "onaj koji je pouzdan, od povjerenja"). Ulazi u vezu s Emadom. Umire 31. kolovoza 1997. u automobilisti\xc4\x8dkoj nesre\xc4\x87i u Parizu, a samo pola sata poslije smrti ve\xc4\x87 se pojavljuju prve teorije zavjere prema kojima su je pogubili agenti MI6.'